Ксанф (горад)

Ксанф, ці Ксант (грэч. Ξάνθος) — старажытны горад у Малай Азіі, цэнтр Лікіі. Размешчаны на тэрыторыі правінцыі Анталья, Турцыя. У 1988 годзе ўключаны ў спіс Сусветнай спадчыны ЮНЕСКА. На сённяшні дзень ад старажытнага горада захавалася невялікая частка, адкрытая пры раскопках, у тым ліку тэатр. Да найбольш значных помнікаў лікійскай архітэктуры належаць характэрныя надмагільныя манументы.